《湘灵鼓瑟辞》
明代·童轩

若有人兮江之中。竹萧萧兮水溶溶。鹧鸪啼兮欲雨，猿狖啸兮生风。

翩灵旗兮来下云，和作兮三终。望九疑兮烟濛濛。

声泠泠兮意何穷。渺翠华兮何许，独江上兮青峰。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。